יעקב חזן מלונדריש
מקדונלד'ס אול אמריקן
צ'ייס באדינג'ר
נימה (ירח)
נימה הוא ירחו של כוכב הלכת צדק. נימה התגלה בשנת 2003 על ידי קבוצה של אסטרונומים מאוניברסיטת הוואי שהודרכו על ידי האסטרונומים סקוט שפרד וקוטלג בשם S/2003 J 21. את שמו, נימה, קיבל במרץ 2005 על שם מנמוסינה, אלת הזיכרון, שהייתה אימן של המוזות.
רדיוס מסלולו של נימה סביב צדק הוא 21,427,000 ק"מ ומשך זמן הקפתו סביב צדק הוא 640.769 ימים. קוטרו של נימה הוא 2 קילומטרים ומהירות הקפתו סביב צדק היא 2.43 ק"מ לשנייה.
נימה משתייך לקבוצת הירחים אננקה אליה שייכים ירחים המקיפים את צדק במרחק של 19.3 עד 22.7 מיליון קילומטר. שמה ניתן לה על שם הירח אננקה שהוא גדול מבין ירחי הקבוצה.
אורז שחור
אורז שחור הוא סוג אורז בעל ערך תזונתי גבוה ועשיר בברזל וסיבים. טעמו מזכיר טעם אגוזים ולחם חם. צבעו סגול כהה בעיקר בשל תכולה גדולה של אנתוציאנין. הוא מכיל ויטמנים רבים (בנוסף לברזל) וכמו רוב סוגי האורז מכיל מספר חומצות אמינו חשובות.
האורז ידוע גם בשם אורז אסור, משום שבסין הוא היה שמור לקיסר סין בלבד ועל כן נאסר לנתיניו. אורז זה מיוצר גם בצפון איטליה ושם נקרא "Riso Venere".
כריתת עצים
פונקציה ממעלה שלישית
פונקציה ממעלה שלישית היא פונקציה ממשית (בדרך כלל), המתוארת על ידי משוואה מהצורה formula_1, כאשר formula_2 הוא פולינום ממעלה שלישית;דהיינו:
נקודות הקיצון של הגרף נמצאות בפתרונות של המשוואה (התאפסות נגזרת הפונקציה): formula_3. לכן, יש נקודות קיצון אם ורק אם formula_4. לגרף יש נקודת פיתול אחת, בנקודה formula_5; נקודות הקיצון, אם הן קיימות, נמצאות במרחק שווה משני צידיה של נקודת הפיתול. גם העקמומיות של הגרף שווה בשתי נקודות הקיצון, וערכה formula_6. את נקודות החיתוך עם ציר ה-x אפשר למצוא על ידי פתרון משוואה ממעלה שלישית: formula_7.
צורתו הסכימטית של גרף הפונקציה תלויה בשני גורמים: הסימן של המקדם המוביל formula_8, וקיומן או היעדרן של נקודות קיצון. על ידי החלפת משתנים ליניארית של formula_9 ושל formula_10 (כלומר הצבת ביטוי מהצורה formula_11 במקום formula_9 וביטוי מהצורה formula_13 במקום formula_10), אפשר להביא (מעל הממשיים) כל פונקציה ממעלה שלישית לאחת הצורות formula_15 (אין נקודות קיצון), formula_16 (שתי נקודות קיצון) ו־formula_17 (נקודת קיצון אחת, המתלכדת עם נקודת הפיתול).
התמרת הילברט
במתמטיקה ובעיבוד אותות, התמרת הילברט היא אופרטור ליניארי, שלוקח פונקציה formula_1, ומייצר פונקציה formula_2, עם אותו התחום.
בשונה מהתמרות אחרות כדוגמת התמרת Z, התמרת פורייה, אשר מעבירות פונקציות בין מרחבים, התמרת הילברט לוקחת פונקציה במרחב הזמן, ומשאירה אותה במרחב הזמן, כאשר במרחב התדר הפונקציה החדשה מוסטת בפאזה של formula_3.
התמרת הילברט קרויה על שם דויד הילברט, שהיה הראשון אשר הציג את האופרטור לפתרון המקרה המיוחד של בעיית רימן-הילברט עבור פונקציה הולומורפית.
מבוא.
התמרת הילברט של פונקציה formula_4 היא קונבולוציה של הפונקציה formula_4 עם הפונקציה formula_6.
ההתמרה מחושבת בצורה הבאה:
formula_7
כאשר מבצעים התמרת הילברט פעמיים ברצף לפונקציה "formula_8," התוצאה היא "formula_8" שלילית:
סימון.
בעיבוד אותות, התמרת הילברט של formula_1 מסומנת ע"י: formula_23. במתמטיקה, הסימון הנפוץ הוא formula_24.
חתלתול אקוסטי
חתלתול אקוסטי היה מיזם של ה-CIA האמריקני בשנות ה-60, שבמסגרתו הוצע להשתמש בחתול כאמצעי ריגול.
בהליך שארך כשעה, וטרינר מנתח שתל מיקרופון בתעלת אוזנו של חתול, משדר רדיו קטן בבסיס גולגולתו וחוט חשמל דק אל תוך פרוותו סמוך לעמוד השדרה. ניתוח זה איפשר לחתול להקליט את סביבתו ולשדר באופן שאינו מחשיד. ויקטור מרצ'טי, סוכן CIA לשעבר, אמר שעלות פרויקט "החתלתול האקוסטי" הייתה כעשרים מיליון דולר.
המשימה הראשונה במסגרת הפרויקט, הייתה לצותת לשני אנשים בחצר מחוץ לשגרירות רוסיה בשדרת וויסקונסין שבוושינגטון. החתול שוחרר בקרבת מקום, אך כמעט מיד נדרס למוות על ידי מונית. גרסה שונה של האירועים מסר בשנת 2013 רוברט וואלאס, סוכן לשעבר של אגף הטכנולוגיה ב-CIA, שאמר שעקב קשיים באימון החתול הוחלט לבטל את הפרויקט, וכי "הציוד הוצא מגופו של החתול, החתול נתפר מחדש, וחי חיים ארוכים ושמחים אחר כך". זמן קצר לאחר מכן הפרויקט הוחשב ככישלון והוצהר כבזבוז מוחלט.
פרויקט החתלתול האקוסטי בוטל בשנת 1967. המידע עליו נחשף ב-2001, כאשר הותרו לפרסום חלק מן המסמכים של ה-CIA. במזכר סיכום (שחלקים ממנו צונזרו) נכתב שחוקרי ה-CIA האמינו שהם יכלו לאמן חתולים לנוע במרחקים קצרים, אבל ש"גורמי האווירה והבטיחות שבשימוש טכניקה זו במצבים מציאותיים הכריחו אותנו להגיע למסקנה שלמען המטרה (נמחק) שלנו, זה לא יהיה מעשי".
אליהו מנחם מלונדריש
רבי אליהו מנחם מלונדריש (לפני ד'תתק"ף, 1220 - אביב ה'מ"ד, 1284) היה רב ופוסק הלכה מן הראשונים, איש עסקים ופעיל ציבורי בולט ביהדות אנגליה בימי הביניים.
אין להחליפו עם אליהו כהן (Elias le Eveske) מלונדון, פרסביטר יהודי אנגליה בין השנים 1243–1257, שכנראה התנצר בסוף ימיו. או עם רבי אליהו (Magister Elias) שהגיע לאנגליה רק ב-1309, לאחר פטירת רבי אליהו מנחם מלונדריש.
ביוגרפיה.
רקע.
רבי אליהו מנחם בן אנטרה ורבי משה מלונדריש נולד לאחת המשפחות הנכבדות בקרב יהודי אנגליה של ימי הביניים, רבים מבני משפחתו החזיקו בעמדות מפתח בקהילה גם בדור שלאחריו, עד גירוש יהודי אנגליה בשנת 1290. מוצא המשפחה, בניגוד לרוב המשפחות היהודיות באנגליה בתקופתה, היה מחבל הריינוס ולא מצרפת. אבי המשפחה היה רבי שמעון בן יצחק בן אבון, הנודע בשם "רבי שמעון הגדול ממגנצא"; נכד נינו, משה בן יצחק בן שמעון, היה היהודי הראשון מבני המשפחה שידוע כי התגורר באנגליה. הוא ניהל את עסקיו בבריסטול ואחר כך באוקספורד במחצית השנייה של המאה ה-12. בנו יום טוב המשיך בעסקיו אך הקדיש את רוב זמנו ללימוד תורה וחיבר ספר בשם "ספר התנאים" שאבד ועסק כנראה בהלכה ובדקדוק עברי. רבי משה בן רבי יום טוב מלונדריש, אביו של רבי אליהו מנחם, היה איש עסקים מלומד ומשכיל ומחבר ספרים.
רבי אליהו מנחם היה הראשון מבין שישה אחים, המפורסם שבהם מלבדו היה רבי ברכיה מניקולא, בנו אליהו נולד בלונדון או באוקספורד ונקרא כנראה על שם דודו הקדוש רבי אליהו מאורגיקא (יורק) שנרצח בפרעות ביורק בשבת הגדול של שנת 1190, ד'תת"ן. שמו המלא היה אליהו מנחם, אך בכל ענייני המסחר שלו השתמש רק בשם אליהו (Elias).
חייו ופועלו.
בצעירותו נשלח לצרפת, כנראה לשאנץ , ללמוד תורה בבתי המדרש של בעלי התוספות. בשנת 1251 כתב את פירושו למשנה ומאז התגורר בלונדון. במשך שלושים שנה עסק במסחר ובעסקי הון, הלווה כספים לאנשי הכנסייה, לאצילים ולאזרחים מן השורה, השקיע בנדל"ן ואף קיים קשרי מסחר עם המלך והמלכה. תיעוד ענף של פעילותו העסקית בשנים אלו השתמר. בשל קשריו עם ארמון המלוכה נפטר למשך כמה שנים ממסי דיור, ובהזדמנות אחרת הובטח לו כי לא יופעל נגדו הליך של שמיטת חובות שהיה מקובל אז לעיתים תכופות מטעם המלכות.
בימי מלחמת הברונים השנייה איבד רבי אליהו ומשפחתו נכסים רבים, בעיקר בשל אובדן שטרות משכנתא, אך הם לא נפגעו פיזית וכנראה נמלטו למשך תקופת המלחמה לנורמנדיה. הם חזרו לאנגליה רק לאחר תום הקרבות ושובו של הסדר לכנו. במהלך ההתאוששות הכלכלית שלאחר המלחמה זכה להטבות מס שונות ולהגנה חוזרת מפני שמיטת חובות שהופרה לעיתים. כאשר הוצרו צעדיהם הכלכליים של יהודי אנגליה בראשית שנות ה-70 של המאה ה-13, קיבלו רבי אליהו מנחם ואחיו פטור מחלק מההגבלות. כך למשל, כאשר נאסר על יהודים למכור חובות של נוצרים אליהם לנוצרי אחר, קיבל רבי אליהו מנחם רישיון להעביר למלכה במחיר מוזל את חובותיו של נוצרי שחב לו כסף. בשנים שלאחר מכן נפטר בהדרגה מנכסיו תוך שימוש בהקלות שונות שאפשרו לו את הדבר למרות ההגבלות הקשות שהוטלו על מכירת נכסים וחובות בידי יהודים. מלבד עסקיו שימש גם כרופא.
במסגרת עסקיו טווה קשרים, מלבד קשריו עם בית המלוכה, גם עם ריצ'רד, רוזן קורנוול ועם שליח האפיפיור לאנגליה, החשמן אוטובואנו פיאסקי שכיהן לימים במשך חמישה שבועות בשנת 1276 כאפיפיור אדריאן החמישי . כדיין ואב בית הדין של קהילת לונדון שישיבותיו נוהלו בביתו, זכו פסקיו לגיבוי רשמי של השלטונות האזרחיים שהחרימו את נכסיהם של יהודים שנודו בידי בית הדין, וקיבלו את החלטותיו לגבי הסכמי ממון בתוך הקהילה.
בקהילה היהודית נחשב רבי אליהו מנחם לגדול בתורה ופוסק הלכה, שמו מוזכר כר"מ מלונדריש או הרב מלונדריש, ודבריו צוטטו בידי גדולי הרבנים בתקופתו כמו רבי מרדכי בן הלל מנירנברג בספר "מרדכי" שלו. פסקי הלכה אחדים שלו נוהגים הלכה למעשה גם כיום. כנראה הייתה לו יד גם בענייני קבלה.
הוא נפטר כנראה באביב 1284, ה'מ"ד.
בן אחיו, אבגרדן דילקריס, התמנה שלוש שנים לפני פטירתו לתפקיד כהן היהודים , הרב הראשי הממונה מטעם השלטונות על יהדות אנגליה, והיה האחרון שכיהן בתפקיד זה לפני גירוש יהודי אנגליה.
משפחתו.
רבי אליהו מנחם נישא פעמיים, אשתו הראשונה הייתה פוסל שהייתה שותפה בעסקיו ואשת עסקים מוכרת. היא נפטרה לפני 1267, אז כבר היה נשוי לפלוריה, בעלת הון ואלמנתו של יהודי עשיר בשם שמשון מנורת'האמפטון . מאשתו השנייה נולדו לו כמה ילדים: 1. קריס - איש עסקים ושותפו של אביו, נפטר בחיי אביו. 2. אברהם. 3. יצחק. 4. בנדיקט. 5. משה. 6. ליאו.
אליהו מנחם מלונדון
הרמיפה